hnedá menštruácia
Dobrý deň,už druhý mesiac mám hnedú menstruaciu,niekedy je slaba a niekedy ako klasicka menstruacia. Mam aj bolesti brucha ako stale pri menstruacii, ktora trva cca 5-6 dni.Teraz mam menzes tiez 5 dni,ale len hnedy,robia sa aj zrazeniny ako pri klasickom menzese. Viete mi poradit preco to tak mam?
Dobrý deň,
ďakujeme za Vašu otázku.
Považuje sa za fyziologické ak menštruácia nezačne jasnočerveným krvácaním, ale objaví sa najskôr výtok svetlo až tmavohnedej farby. Rovnako sa takýto výtok môže objaviť aj na konci menštruácie. Hnedý výtok je výsledkom oxidácie krvi, ktorej tok je z maternice pomalší.
Výtok hnedej farby sa môže objaviť aj počas ovulácie, pri hormonálnej nerovnováhe, pri užívaní hormonálnej antikoncepcie, ale taktiež môže mať inú príčinu.
Keďže máte pridružené problémy ako bolesť brucha, je potrebná návšteva gynekológa, ktorý zistí príčinu Vašich ťažkostí a nastaví adekvátnu liečbu.
Prajem pekný zvyšok dňa.
S pozdravom
Mgr. Emma Halás Haluščíková